b'\n_START_ARTICLE_\nUpravna delitev Slovenije (1952)\n_START_PARAGRAPH_\nUpravna delitev Ljudske republike Slovenije iz leta 1952.\n_START_SECTION_\nZakonodaja\n_START_PARAGRAPH_\nAprila 1952 je bil sprejet Zakon o razdelitvi Ljudske republike Slovenije na mesta, okraje in ob\xc4\x8dine, ki je bil objavljen v Uradnem listu Ljudske republike Slovenije, \xc5\xa1t. 11 z dne 19. aprila 1952. Kot razvidno \xc5\xbee iz samega naslova zakona, je bila ukinjena dotedanja delitev na mesta, oblasti in okraje ter uvedena nova delitev na mesta, okraje in ob\xc4\x8dine._NEWLINE_Z Zakonom o spremembah in dopolnitvah Zakona o razdelitvi Ljudske republike Slovenije na mesta, okraje in ob\xc4\x8dine, ki je bil objavljen v Uradnem listu Ljudske republike Slovenije, \xc5\xa1t. 19/52 z dne 9. julija 1952 so vklju\xc4\x8dili nekatere okraje v druge okraje, preimenovali druge ter ustanovili nove s priklju\xc4\x8ditvijo dela Svobodnega tr\xc5\xbea\xc5\xa1kega ozemlja Sloveniji.'